אליפות העולם בשחמט 2021

אליפות העולם בשחמט 2021 הייתה דו-קרב לקביעת אלוף העולם בשחמט, שנערכה במסגרת אקספו 2020 בדובאי, איחוד האמירויות הערביות בין 24 בנובמבר (בו נערך טקס הפתיחה) ל־10 בדצמבר 2021. התחרות הפגישה בין אלוף העולם המכהן משנת 2013 והמדורג ראשון בעולם, מגנוס קרלסן הנורווגי, לבין יאן נפומניאשצ'י רב האמן הרוסי, המדורג חמישי בעולם, שזכה בתחרות המועמדים 2020, שהסתיימה באפריל 2021.

התחרות הייתה צפויה להיערך בשנת 2020, אולם בדומה לאירועי ספורט אחרים בשנה זו, היא נדחתה בעקבות מגפת הקורונה.

לאחר שנערכו 11 משחקים (מתוך 14 אפשריים), קרלסן ניצח בתוצאה 3.5:7.5 לקרלסן, בעקבות ניצחונו בארבעה משחקים: השישי, השמיני התשיעי והאחד עשר, כאשר כל שאר המשחקים הסתיימו בתיקו<ref></ref>.

==קצב המשחקים==
בתחרות נקבע שייערכו עד 14 משחקים בקצב רגיל, בשונה מהאליפויות הקודמות, החל משנת 2006, שכללו 12 משחקים. זאת מפני שבתחרות הקודמת כל 12 המשחקים הסתיימו בשוויון. במשחקים בקצב רגיל יינתנו לכל אחד מהשחקנים 120 דקות להשלמת 40 המהלכים הראשונים, 60 דקות להשלמת 20 המהלכים הבאים, ו-15 דקות להשלמת המשחק. בנוסף, החל מהמהלך ה-61 יינתן לכל אחד מהשחקנים שלושים שניות נוספות לכל מהלך. קצב זה איטי יותר מהקצב באליפויות קודמות.

אם יתקיים שוויון נקודות בסוף 14 המשחקים, יתקיימו 4 משחקים בקצב מהיר, בהם לכל אחד מועמדים יינתנו 25 דקות, ועוד 10 שניות לכל מהלך. אם גם בהם יהיה שוויון יתקיימו צמד משחקי בזק, בהם לכל מועמד יינתנו 5 דקות ועוד 3 שניות לכל מהלך. אם צמד משחקים זה יסתיים בשוויון יתקיימו צמד משחקים נוסף באותו קצב. אם לאחר חמישה צמדי משחקים כאלה לא הוכרז מנצח, יתקיים משחק ארמגדון שיכריע את ההתמודדות כולה.

==קרלסן באליפויות העולם==
אליפות העולם בשחמט בשנת 2021 הייתה הפעם החמישית בה התמודד קרלסן על אליפות העולם.

בשנת 2013 התקיימה אליפות העולם בשחמט בין אלוף העולם לשעבר, וישוואנתן אנאנד מהודו, לבין רב האמן מגנוס קרלסן מנורווגיה. סדרת המשחקים החלה בתאריך 9 בנובמבר, והסתיימה ב-22 בנובמבר. המשחקים התקיימו בצ'נאי שבהודו, והם הסתיימו בניצחונו של קרלסן על אנאנד בתוצאה 6.5-3.5.

בשנת 2014 התקיים דו-קרב בן 11 משחקים בין אלוף העולם רב אמן מגנוס קרלסן מנורווגיה לבין אלוף העולם לשעבר, רב אמן וישוואנתן אנאנד מהודו. סדרת המשחקים החלה בתאריך 7 בנובמבר והסתיימה ב-23 בנובמבר בניצחונו של קרלסן 6.5-4.5. המשחקים התקיימו בסוצ'י, רוסיה.

בשנת 2016 התקיים דו-קרב לקביעת אלוף העולם בשחמט שנערך בניו יורק, שבארצות הברית, בין התאריכים 11 בנובמבר ל-30 בנובמבר 2016, בין רבי-האמנים מגנוס קרלסן מנורווגיה האלוף המכהן לבין הטוען לכתר סרגיי קריאקין מרוסיה.

בתחרות 12 המשחקים בקצב רגיל הסתיימו בתיקו 6:6 (לאחר ניצחון בודד לכל צד ועשרה משחקים שהסתיימו בתיקו). לפיכך התקיימו לאחר מכן ארבעה משחקים בקצב מהיר, בהם ניצח קרלסן בתוצאה 3:1 וזכה באליפות.

בשנת 2018 התקיים דו-קרב לקביעת אלוף העולם בשחמט, שנערך בהוברן שבמרכז לונדון החל מ-9 בנובמבר 2018 והסתיים ב-28 בנובמבר, בין שני רבי-האמנים - האלוף המכהן משנת 2013 והמדורג ראשון בעולם, מגנוס קרלסן, הנורווגי לבין הטוען לכתר, זוכה תחרות המועמדים 2018, והמדורג שני בעולם, פביאנו קרואנה, האמריקאי והסתיימה בניצחונו של קרלסן 0:3, 6:6.

כל שנים עשר המשחקים בקצב רגיל הסתיימו בתיקו, ובכך נשבר שיא תוצאות התיקו הרצופות בדו-קרב על אליפות העולם ולראשונה בהיסטוריית אליפות העולם הסתיים החלק של המשחקים בקצב מלא ללא הכרעה באף משחק; והתוצאה בשלב זה הייתה 6:6. לפיכך, ב-28 בנובמבר החלו 4 משחקים של שחמט מהיר. קרלסן ניצח בשלושת המשחקים שנערכו, ובשל כך לא היה צורך במשחק מהיר נוסף.

==תוצאות המשחקים==
{| class="wikitable" style="text-align:center; background:white; color:black"
|-
! !! <small>משחק 1<br />26 נוב.</small> !! <small>משחק 2<br />27 נוב.</small> !! <small>משחק 3<br />28 נוב.</small> !! <small>משחק 4<br />30 נוב.</small> !! <small>משחק 5<br />1 דצמ.</small> !! <small>משחק 6<br />3 דצמ.</small> !! <small>משחק 7<br />4 דצמ.</small> !! <small>משחק 8<br />5 דצמ.</small> !! <small>משחק 9<br />7 דצמ.</small> !! <small>משחק 10<br />8 דצמ.</small> !! <small>משחק 11<br />10 דצמ.</small> !! <small>משחק 12<br />11 דצמ.</small> !! <small>משחק 13<br />12 דצמ.</small> !! <small>משחק 14<br />14 דצמ.</small>!! נקודות
|-
| align=right| מגנוס קרלסן
| style="background:black; color:white" | ½ ||½
| style="background:black; color:white" | ½ ||½
| style="background:black; color:white" | ½ || 1
| style="background:black; color:white" | ½ || 1
| style="background:black; color:white" | 1 ||½
| style="background:black; color:white" | 1 ||
| style="background:black; color:white" | ||
|½7
|-
| align=right | יאן נפומניאשצ'י
| ½ || style="background:black; color:white" |½
| ½ || style="background:black; color:white" |½
| ½ || style="background:black; color:white" | 0
| ½ || style="background:black; color:white" | 0
| 0 || style="background:black; color:white" |½
| 0 || style="background:black; color:white" |
| || style="background:black; color:white" |
|½3
|}

==מהלך הדו-קרב==
===רקע===
מגפה הקורונה הפחיתה באופן דרסטי את כמות משחקי השחמט פנים אל פנים ב-18 החודשים האחרונים והערכות מוקדמות דיברו על כך שהדבר ישפיע בסבירות גבוהה על שני השחקנים. נוסף על כך, חלה בתקופה זו מהפכה בהכנה למשחקי שחמט באמצעות בינה מלאכותית ושימוש במחשבים חזקים. כך נוצרו רעיונות חדשים בעיקר בגיוס שחקני על כולדימיר קראמניק לעבודה עם אלפא זירו של גוגל. התאמה זו ללא ספק תקדם את הידע לגבי תורת הפתיחות.

===המשחק הראשון===
המשחק הראשון היה מתוח למדי, כפי שקרה ברוב דו הקרבות לאליפות העולם בתחילת הדו-קרב. במשחק זה, בו שיחק נפומניאשצ'י בכלים הלבנים, החל בפתיחה הספרדית אך לא בהגנת ברלין - ככל הנראה קרלסן התכוון לנקוט בהגנת מרשל, אך נפומניאשצ'י נמנע מכך עם 8.ח3 פא5. זה היה מהלך נדיר ששוחק לאחרונה בשחמט בהתכתבות, נראה שגם מספר שחקנים מובילים זיהו אותו כמסע טוב לשחור. קרלסן סיים את הפתיחה עם רגלי פחות, אבל עם שני רצים פעילים כפיצוי - לאחר המשחק הוא הודה שהיה מודאג מעט, אך סביר להניח שהוא קיווה שיריבו לא ימצא את ההסתעפויות הטובות ביותר, כפי שקרה. עמדתו של נפומניאשצ'י הייתה טובה במעט במסעים הבאים. 22.רו4 היה מסע שגוי שלאחריו השחור השווה ואולי היה זה שלחץ. 27...מו8?! הייתה נקודת המפנה הבאה (27...ז6 הומלץ על ידי תוכנות המחשבים המובילות) אז 30.פה1?! (עדיף 30.מה2) ושוב לשחור יש יתרון קטן בלבד. ככל הנראה 40...צד7?! (40..פו4) הייתה הטעות הקטנה האחרונה שהובילה לתיקו כמעט מיידי על ידי חזרה על מסעים<ref></ref><ref></ref>.

===המשחק השני===
קרלסן שיחק בכלים הלבנים ונקט בפתיחה קטלאנית<ref></ref><ref></ref>. נראה היה שעמדתו של קרלסן עדיפה יותר בפתיחה. על המסע ה-7... ב5 של נפומניאשצ'י השיב קרלסן 8. פה5 - מסע ששוחק השנה ברמות הגבוהות, אך למרות זאת הוא לא נראה מוכן אליו. קרלסן המשיך לשחק מהר במסעים הבאים ואחרי המסע 16... פא6 היה לו יתרון מסוים בעמדה פרועה. אז קרלסן טעה בחישוב - 17.פה5 היה טעות ואחרי 17...ר:ה5 18. ד:ה5 פאג5 (המהלך שהחמיץ קרלסן) עמדת השחור הפכה לטובה יותר, אחרי 20.צב1 עמדת קרלסן הייתה גרועה יותר (20.רה3 היה חיוני) ואולי אף קרובה לאבודה. נפומניאשצ'י חשש מ-24.רה4 והזדמנויות ההתקפה של קרלסן, 24...ג3 נתן לקרלסן הזדמנות לחזור למשחק ואז אחרי 26...ב:א4 (26...מהג7) העמדה חזרה להיות שקולה.

נפומניאשצ'י אמר כי בהתחלה היה לו הרושם שאף אחד מהם לא שיחק טוב, אבל מאוחר יותר הוא חשב שהמשחק "מאוד מעניין - מאוד כאוטי"<ref></ref>.

===המשחק השלישי===
קרלסן נראה נינוח בהגנה הספרדית בהסתעפות אנטי-מרשל. קרלסן הודה ששיחק כמה מסעים "מכוערים", אבל בשום שלב לא נראה שהוא בלחץ. נפומניאשצ'י שיחק 8.א4 ולא 8.ח3 כבמשחק הראשון אבל לא השיג הרבה. נפומניאשצ'י חשב כמחצית השעה אחרי 20...רה6 של קרלסן, אך המסע 21.ח3 הוביל לשוויון מוחלט אחרי 21...ג6 22.רג2 ד5. קרלסן גם גרם ליתרת המשחק להיראות קל ביותר כשהוא משחק במהירות ומקדם את המלך שלו לה5 והרגלי ל-ו4 ובכך חיסל כל סיכוי להגיע לתוצאה מכרעת. לאחר סיבוב זה יצאו השחקנים ליום מנוחה ראשון באליפות<ref></ref><ref></ref>.

===המשחק הרביעי===
קרלסן שיחק בכלים הלבנים ואמר שהוא מצפה לפתיחה רוסית או הגנת פטרוב - נפומניאשצ'י השתמש בה במשחק בתחרות המועמדים ושהוא מוכן לזה<ref></ref>. "ניסיתי משהו קונקרטי - זה לא עבד. זו תוצאה נורמלית. לא ציפיתי שהוא יחמיץ לגמרי את ההסתעפות ששיחקתי אבל בכמה הסתעפויות יכולות להיות הרבה החלטות קשות ששחור יצטרך לקבל. אבל אני חושב שהדרך שבה הוא שיחק הייתה נכונה - היו כמה ניסיונות שונים - אבל לא יצא כלום. זה המצב של השחמט המודרני - אין הרבה מה לומר מלבד זאת".

נפומניאשצ'י אישר שהוא מכיר את מסע של קרלסן - החידוש 18.פח4 והוא הניח שהרבה מומחים אחרים של הגנת פטרוב ידעו עליו. הוא אמר שאולי רצה לנסות את המסע בעצמו עם הכלים הלבנים. המשימה שלו היום הייתה לא לערבב את המסעים שניתח בבית ולא להסתבך בהסתעפות שידע שהיא בטוחה לשחור עם משחק נכון.

היו החלפות כלים מהירות וקרלסן, לאחר חשיבה ארוכה על המסע 30 ועל הניסיון היחיד לשאוף ליתרון 30. ד6 החליט שאין בו ממש וכפה תיקו על ידי חזרה עם 30.פה8+<ref></ref>.

===המשחק החמישי===
המשחק החמישי הסתיים בתיקו לאחר 43 מסעים<ref></ref>. נפומניאשצ'י בכלים הלבנים פתח שוב בפתיחת אנטי מרשל עם 8.א4 וקרלסן סטה מהמסעים ששוחקו במשחק השלישי עם 8...צב8. אף על פי שזה יהיה מוגזם לכתוב שקרלסן היה בצרות גדולות, הוא בהחלט היה זה שנלחץ והיה ברור שנפומניאשצ'י היה מוכן היטב ל-צב8. נראה היה שרגע המפתח במשחק היה כאשר נפומניאשצ'י שיחק במסע ה-20. צהד1 ולא 20. ג4 הקריטי - קרלסן אמר שאחרי מסע זה הוא הרגיש "שהגרוע ביותר מאחוריו". נפומניאשצ'י נראה מאוכזב אחרי המשחק אבל נראה שהוא מקבל הזדמנויות בכלים הלבנים אז זה משהו שהוא יכול לשמוח עליו<ref></ref>.

=== המשחק השישי ===
המשחק השישי הסתיים לאחר שבע שעות וארבעים דקות, ו-136 מסעים בניצחון לקרלסן שפתח בלבן, משחק ששבר את השיא למשחק הארוך ביותר בתולדות אליפות העולם (שבו החזיק עד אז התיקו בן 124 המסעים בין קרפוב וקורצ'נוי ב-1978)<ref></ref><ref></ref><ref></ref><ref></ref>.

לשני השחקנים היו הזדמנויות ניצחון לקראת המסע ה-40 בדוחק זמן, אבל לאחר מכן קרלסן הדגים כיצד להפיק את המירב מהעמדה. קרלסן האריך בכוונה את המשחק כדי להפעיל לחץ על נפומניאשצ'י שהתגונן היטב בעמדה שקשה מאוד לשחק בה. אף על פי שהטעות המכרעת שלו נעשתה במסע 130 המשימה שלו הייתה קשה ביותר ואלמלא טעה שם הוא יכול היה לטעות בקלות מאוחר יותר.

קרלסן עם הכלים הלבנים החליף פתיחה לקטאלאנית עם ג4 ונפומניאשצ'י התמודד בצורה מבריקה עם בעיות הפתיחה - קרלסן הודה שהוא לא זכר את ההכנה שלו אחרי המסע ה-11...ב5 המצוין ולשחור היה לפחות שוויון.

במסע ה-30 לקרלסן נותרו כ-5 דקות כדי להגיע למסע ה-40, ולנפומניאשצ'י בסביבות ה-17 דקות ודי מהר שני השחקנים היו בבעיית דוחק זמן בעמדה קשה מאוד להערכה שכן בשלבים שונים לשניהם היו שאיפות ברורות לנצח, מה שהוביל אותם לקבל החלטות קרביות.

33. צד1 של קרלסן בהחלט הייתה טעות רצינית שהפכה עמדה שקולה לגמרי לעמדה עם יתרון משמעותי לנפומניאשצ'י (הכרחי היה צגג2 או צ:ב2), קרלסן כנראה לא שקל 33.צגג2 עם הרעיון של להקריב את המלכה עבור התקפה על המלך השחור - ובמסיבת העיתונאים נראה לא משוכנע כשנשאל על כך, החלופה האחרת 33.צ:ב2 הייתה מובילה כמעט בוודאות לתיקו. אבל נפומניאשצ'י שגה במסע ה-36...מהד5 (36..ר:ב4! עם יתרון גדול מאוד) ושוב נוצרה עמדה שקולה. 38....ה4? הייתה טעות קשה שהעניקה לקרלסן יתרון גדול אבל 40.פ:ה4 שוב הפך את העמדה לשקולה. 40. צדג2 עם יתרון גדול ללבן, אבל במסע האחרון לפני תוספת הזמן לא הייתה לקרלסן את האפשרות לחשב את ההסתעפויות.

המסע 52.מח2 של קרלסן מפתה את השחור ל-מהה4 שמאיים מה:ח4 (הרגלי ז3 לא יכול להכות את המלכה שכן הרץ מאיים על המלך הלבן). אף על פי ש-52...מהה4 איננה שגיאה העמדה שנוצרת לאחר שהשחור איבד את רגלי א' מאפשרת ללבן להמשיך לשחק ללא הגבלה כשאין עליו איומים וכל כליו פנויים, בשעה שקיומו של הרגלי א' השחור לא איפשר את החופש הזה. כבר בשלב הזה אמרה יהודית פולגאר בשידור החי שאף על פי שהעמדה שקולה לשחור יהיו חיים קשים מאוד להחזיק את העמדה. לאחר 53.צ:א3 המשחק נכנס לשלב הארוך ביותר שלו ובסופו של דבר לשלב המכריע. אף על פי שההערכה של תוכנות המחשבים המובילות הייתה שקולה, היה זה קרלסן שיצר בעיות לשחור לאורך כל הדרך והוא עשה זאת לאט מאוד מתוך מחשבה שהארכת המשחק תהיה הגישה שסביר להניח שתאפשר לו לחתור לניצחון. ההקרבה במסע ה-80.צ:ו7+ שינתה את האיזון החומרי והובילה לעמדה שבה קרלסן יכול להמשיך להתעלל בנפומניאשצ'י מתוך ציפייה לטעות שלו. לאחר המסע 115 מה:ח4 המשחק הגיע לעמדה של שבעה כלים, עמדה הקיימת בבסיסי הנתונים - שם ידועה התוצאה המדויקת של כל עמדה, ובמקרה זה עמדת תיקו. המסע 130...מהה6? הייתה הטעות המכרעת (130...מהב1 או 130...מהג2 שומרים על תיקו עם המשחק המדויק ביותר) ואכן לקרלסן לא הייתה בעיה להוכיח שהוא אכן זוכה וכופה את כניעת השחור במסע ה-136.

=== המשחק השביעי ===
המשחק השביעי נפומניאשצ'י עם הכלים הלבנים - לקרלסן הסתיים בתיקו די חסר אירועים לאחר 41 מסעים<ref></ref>. אחרי המשחק המרתוני השישי זו לא הייתה הפתעה. זה משאיר את קרלסן מוביל 4-3 כשחצי מהמשחקים נגמרו<ref></ref>.

נפומניאשצ'י ממשיך לנסות להתמודד בפתיחה הספרדית ושוב הוא בחר ב-8. א4 בתגובה לכך קרלסן חזר על המהלך 8...צב8 ששיחק במשחק החמישי. 11.ד3 היה הניסיון החדש של נפומניאשצ'י אך לאחר המשחק הוא רמז כי הצוות שלו לא מצא הרבה נגד 8...צב8.

המשחק היו שתי החלטות מפתח שקיבל נפומניאשצ'י:

ראשית ההחלטה על החלפת הכלים 14.פ:ו6+ - מסע ששוחק לאחר 13 דקות מחשבה - מה שהקל על המתח בעמדה כאשר 14.רה3 או 14. ג3 או 14. רד2 מביאים לעמדות מענינות) ושומרים על העמדה מסובכת יותר.

שנית 18.ג:ד4 (לאחר 7 דקות מחשבה) כאשר 18.פ:ד4 כנראה היה משאיר את המשחק קצת יותר מסובך, זה היה מוקד הדיון הקצר בין השחקנים לאחר המשחק. כפי שהיה לאחר 20....ג5, העמדה לא רק הפכה שווה לחלוטין, אלא שהחליפו כלים במהירות והביאו לסיום מהיר למשחק.

=== המשחק השמיני ===
קרלסן ניצח בפעם השנייה בשלושת המשחקים האחרונים שהתקיימו בין יום שישי 3.12 ליום ראשון ה-5.12 ומוביל בביטחה באליפות העולם בשחמט נגד נפומניאשצ'י לאחר 8 משחקים<ref></ref><ref></ref>. קרלסן מוביל 5-3 כשנותרו 6 משחקים בלבד. היה צפוי שהמשחק שובר השיא של 136 מסעים ביום שישי היה עשוי להשפיע על שני המתמודדים ונראה שאחת התוצאות הייתה המשחק השמיני, כאשר ברור שנפומניאשצ'י לא יכול להרשות לעצמו הפסד נוסף.

המשחק נפתח בהגנת פטרוב כשקרלסן שיחק את המסע 7.פד2 הסתעפות נדירה מאוד. נפומניאשצ'י הגיב עם 7... פ:ד2 8. ר:ד2 רד6. לאחר המשחק אמר קרלסן אמר שהוא מאמין שההכנה שלו לא הייתה הטובה ביותר - אחרי 9. 0-0 נפומניאשצ'י שיחק את המסע המפתיע 9...ח5! מסע מאוד מעניין שיכול היה להוביל לקרב ער.

קרלסן שקע במחשבה עמוקה למשך 40 דקות. לאחר המשחק אמר שהוא התקשה לחשב את ההשלכות של המסע הזה ולכן השיב עם 10.מהה1+ הסולידי שאחרי 10...מהה7 אמור להוביל לשוויון. נפומניאשצ'י במקום זאת שיחק 10...מו8 אשר נתן לקרלסן יתרון זעיר, מהסוג שקרלסן תמיד שמח לעבוד איתו. המסע הזה היה האינדיקציה הראשונה שנפומניאשצ'י לא באמת חושב בצורה שקולה, שכן הוא נתן לקרלסן הזדמנויות מבלי לתת לעצמו הזדמנויות במקביל.

נפומניאשצ'י הודה שבסביבות המסע ה-19 (שם הציע 19...מהד6 כחלופה ל-ח4) הוא התחיל להרגיש לא בנוח. עדיין לא היה יותר מדי ממה לדאוג גם אחרי 20.ג4 ד:ג4 אבל אז לתדהמת כולם - ואחרי ארבע דקות מחשבה בלבד - נפומניאשצ'י הגיב 21....ב5 זה מסע שהוא בוודאי ידע שהוא לפחות מסוכן מאוד אם לא רע אינטואיטיבית, ובכל זאת הוא לא השקיע בו הרבה זמן מחשבה. זה היה גרוע במיוחד מכיוון ש-21...מז8 היה פותר את הבעיות שניצבו בפניו והיווה חלופה טובה מאוד.

נפומניאשצ'י הודה שלא היה לו חשק להמשיך במשחק לאחר טעות כה חמורה - ולמען האמת עמדתו הייתה כמעט בלתי ניתנת להגנה. 23...מהד8 היה בבירור מסע מפסיד וקרלסן גייס את עתודות הריכוז שלו כדי לוודא שהוא לא יחמיץ את היתרון העצום הזה לנקודה מלאה. מהבחינה הטכנית זה היה קל מאוד מבחינה אובייקטיבית - רק הנסיבות שימרו את המתח ליתרת המסעים במשחק.

=== המשחק התשיעי ===
במשחק התשיעי ניצח קרלסן בפעם השלישית בתוך ארבעה משחקים, ובפעם הראשונה בה פתח בשחור. נפומניאשצ'י נכנע לאחר 39 מסעים<ref></ref><ref></ref><ref></ref>.

נפומניאשצ'י שוב השיג יתרון קטן מהפתיחה מול קרלסן, אבל הוא החמיץ את הרגע - הוא שיחק 15.ב:א3 די מהר כאשר 15.ב4 היה גורם לקרלסן הרבה יותר בעיות. קרלסן עבד קשה בלוח והיה בפיגור רב בשעון, אבל המהירות עלתה בבירור לנפומניאשצ'י. שלקרלסן היה רגע נוסף של מזל במשחק הזה - 23...פז4 לא היה מסע רע - 23...פד7 24. צד1 צאב8 כנראה היה קצת יותר טוב - אבל קרלסן, כפי שהודה בגילוי לב, החמיץ לחלוטין את 24.מהה1 וכך גם היה. למרבה מזלו, העמדה הזו לא הייתה גרועה יותר ממה שהיא הייתה עבורו.

נפומניאשצ'י לא הרגיש שיש סכנה כלשהי שאורבת בעמדה וזה הוביל אותו לבצע את המסע 27.ג5?? מבלי לבדוק את ההשלכות. בשידור הישיר קרלסן נראה המום ומיד הבין שמשהו לא בסדר - הוא כבר חישב שהמסע לא עובד ואחרי שבדק את החישובים האלה הוא שיחק 27...ג6 זכה ברץ ב-ב7 ובמשחק.

נפומניאשצ'י לא ידע שהוא טעה עד שהמסע -27...ג6 הופיע על הלוח. המסע 27.ג5 היה למעשה הסיבה שהרץ נלכד כעת. לאחר 19 דקות חשיבה המשיך נפומניאשצ'י להיאבק - עם ההתנגדות המקסימלית האפשרית - אבל העמדה נשארה אבודה.

=== המשחק העשירי ===
המשחק העשירי הסתיים בתיקו לאחר 41 מסעים<ref></ref>.

המשחק החל, בדומה למשחק השמיני, בהגנת פטרוב.

=== המשחק האחד-עשר ===
במשחק ה-11 ניצח קרלסן, ששיחק בשחור, בפעם הרביעית וזכה בתחרות. נפומניאשצ'י נכנע לאחר 49 מהלכים<ref></ref><ref></ref>.

==קישורים חיצוניים==

* [https://fideworldchampionship.com/ האתר הרשמי של אליפות העולם], באתר פיד"ה 
* [https://theweekinchess.com/chessnews/events/world-chess-championship-2021 אליפות העולם בשחמט 2021], באתר theweekinchess 
* [https://www.youtube.com/watch?v=ZcW-n-AzTAI שידור המשחק הראשון עם הערות יהודית פולגאר ואניש גירי], יוטיוב - החל מדקה 25
* [https://www.youtube.com/watch?v=-VMaCRU_z6c שידור המשחק הראשון עם הערות דויד האוול, יובנקה הוסקה וקאג'ה סנייר], יוטיוב - החל מדקה 34
* [https://www.youtube.com/watch?v=q1XFLBJmd0Y שידור המשחק הראשון עם הערות אנה מוזיצ'וק ווישוואנתן אנאנד], יוטיוב - החל מדקה 27
* [https://www.youtube.com/watch?v=72NwJyRUB5g שידור המשחק השני עם הערות יהודית פולגאר ואניש גירי], יוטיוב - החל מדקה 21
* [https://www.youtube.com/watch?v=ZsOSHMBgfQQ שידור המשחק השני עם הערות דויד האוול, יובנקה הוסקה וקאג'ה סנייר], יוטיוב - החל מדקה 31
* [https://www.youtube.com/watch?v=hOvARPO5YyM שידור המשחק השלישי עם הערות יהודית פולגאר ואניש גירי], יוטיוב - החל מדקה 28
* [https://www.youtube.com/watch?v=P3YZ3ojSBTU שידור המשחק השלישי עם הערות דויד האוול, יובנקה הוסקה וקאג'ה סנייר], יוטיוב - החל מדקה 37
* [https://www.youtube.com/watch?v=UTU_abrnGIk שידור המשחק הרביעי עם הערות יהודית פולגאר ואניש גירי], יוטיוב - החל מדקה 30
* [https://www.youtube.com/watch?v=pNYCH67_L-E שידור המשחק החמישי עם הערות יהודית פולגאר ואניש גירי], יוטיוב - החל מדקה 31
* [https://www.youtube.com/watch?v=PWkBeTwbfj4 שידור המשחק השישי עם הערות דויד האוול, יובנקה הוסקה וקאג'ה סנייר], יוטיוב - החל מדקה 41
* [https://www.youtube.com/watch?v=3jr_-LbNJBQ שידור המשחק השישי עם הערות אנה מוזיצ'וק ווישוואנתן אנאנד], יוטיוב - החל מדקה 38
* [https://www.youtube.com/watch?v=0PhJWTqBRgY שידור המשחק השביעי עם הערות יהודית פולגאר ואניש גירי], יוטיוב - החל מדקה 33
* [https://www.youtube.com/watch?v=yivUJn8WFEA שידור המשחק השמיני עם פביאנו קרואנה, אניש גירי ו], יוטיוב - החל מדקה 51
* [https://www.youtube.com/watch?v=Dl08T5b3xKs&t=2s שידור המשחק התשיעי עם הערות יהודית פולגאר ואניש גירי], יוטיוב - החל מדקה 31
* [https://www.youtube.com/watch?v=B_wuJTfu48A&t=8s שידור המשחק העשירי עם הערות יהודית פולגאר ואניש גירי], יוטיוב - החל מדקה 33
* [https://www.youtube.com/watch?v=VVkjPVZ5pYw שידור המשחק האחד עשר עם הערות דויד האוול, יובנקה הוסקה וקאג'ה סנייר], יוטיוב - החל מדקה 33
* [https://www.youtube.com/watch?v=x03p3V8EqT8 שידור המשחק האחד עשר עם הערות פביאנו קרואנה, אניש גירי ורוברט הס], יוטיוב - החל מדקה 46
* [https://www.youtube.com/watch?v=Zc_rUD0bfOs שידור המשחק האחד עשר עם הערות אנה מוזיצ'וק ווישוואנתן אנאנד], יוטיוב - החל מדקה 29
* [https://www.youtube.com/watch?v=9kVb6CgxhtM שידור המשחק האחד עשר עם הערות יהודית פולגאר ואניש גירי], יוטיוב - החל מדקה 31
* [https://www.youtube.com/watch?v=c5VU-cx5DFI טקס הסיום], יוטיוב - החל מדקה 16

==הערות שוליים==

2021
קטגוריה:תחרויות שחמט ב-2021
קטגוריה:איחוד האמירויות הערביות: ספורט
קטגוריה:אירועי ספורט שהושפעו ממגפת הקורונה
קטגוריה:2021 באיחוד האמירויות הערביות